Αγαπητοί γονείς και κηδεμόνες,

Σας ενημερώνουμε ότι οι**αιτήσεις εγγραφών στα δημοτικά σχολεία για το σχολικό έτος 2024-2025**θα  πραγματοποιηθούν**από  1  έως  20 Μαρτίου 2024.**  Οι ώρες υποβολής των αιτήσεων-δηλώσεων από τους γονείς/κηδεμόνες για εγγραφή των μαθητών είναι: 08:30 – 12:30 καθημερινά **και ηλεκτρονικά στο email: mail@dim-marin.ima.sch.gr**

Εγγραφές μετά την 20η Μαρτίου θεωρούνται εκπρόθεσμες.
Για οποιαδήποτε πληροφορία μπορείτε να απευθύνεστε στο τηλ. 2332044478.  **Επισημαίνεται ότι τη σχολική χρονιά 2024-2025 στην Α΄ Τάξη του Δημοτικού Σχολείου θα φοιτήσουν οι μαθητές/τριες που γεννήθηκαν από 1-1-2018 έως και 31-12-2018.**

**ΔΙΚΑΙΟΛΟΓΗΤΙΚΑ ΕΓΓΡΑΦΩΝ**

Σύμφωνα με τις διατάξεις τα απαιτούμενα δικαιολογητικά για την εγγραφή στην Α΄ τάξη του δημοτικού σχολείου είναι τα εξής:

**α**. Πιστοποιητικό γέννησης Δήμου ή Κοινότητας. Διευκρινίζεται ότι για την εγγραφή των μαθητών στα Δημοτικά Σχολεία της χώρας **δεν απαιτείται η προσκόμιση του Πιστοποιητικού Γέννησης από τους γονείς**, αλλά αναζητείται από τις σχολικές μονάδες μέσω του Πληροφορικού Συστήματος myschool του ΥΠΠΕΘ. (Φ.6/498/57863/Δ1/6-4-2016).

**β**. **Βιβλιάριο Εμβολίων** του/της μαθητή/τριας, ή προσκόμιση άλλου στοιχείου, από το οποίο αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών. (παρ. 4, του άρθρου 6 του Π.Δ 79/2017 (Α 109), όπως τροποποιήθηκε με την παρ. 2 του άρθρου 44 του Ν. 4777/2021 (Α 25).

**γ**. **Το**[**Ατομικό Δελτίο Υγείας Μαθητή**](http://1dim-veroias.ima.sch.gr/ARXEIA/docs/ATOMIKO%20DELTIO%20YGEIAS.pdf)**,** (μπορείτε να το κατεβάσετε από εδώ) σύμφωνα με τη με αρ. πρωτ. Φ.6/1094/80261/Δ1/20-5-2015 εγκύκλιο του ΥΠΠΕΘ (Α.Δ.Υ.Μ.)

**δ**. **Αποδεικτικό στοιχείο** από το οποίο διαπιστώνεται η **διεύθυνση κατοικίας του μαθητή.**(λογαριασμός, ΔΕΗ, Τηλεφωνίας, Ύδρευσης, Μισθωτήριο Συμβόλαιο κατοικίας) (άρθρο 5, ΠΔ 79/2017 (ΦΕΚ 109Α) όπως τροποποιήθηκε με το άρθρο 23 του ν. 4559/2018 (ΦΕΚ 142Α).

**ε**. **Βεβαίωση Φοίτησης Νηπιαγωγείου** και **Πιστοποιητικό Φοίτησης Νηπιαγωγείου για την εγγραφή στο Δημοτικό** ( Μέχρι την ημερομηνία έκδοσης του «Πιστοποιητικού φοίτησης», το νηπιαγωγείο εκδίδει «Βεβαίωση Φοίτησης» η οποία θα προσκομιστεί από τον γονέα ή τον κηδεμόνα του μαθητή για την εγγραφή του στο δημοτικό).

**ΕΓΓΡΑΦΕΣ ΜΑΘΗΤΩΝ/ΤΡΙΩΝ** **ΣΤΟ ΟΛΟΗΜΕΡΟ**

Οι μαθητές/τριες της Α ́ τάξης, μπορούν να εγγράφονται στο προαιρετικό **Ολοήμερο Πρόγραμμα** (*και στο τμήμα****Πρωινής Ζώνης****: 7.00΄-8.00΄*) κατόπιν σχετικής [**αίτησης-δήλωσης**](https://docs.google.com/spreadsheets/d/1JokNpeahBjcH-OFStIX2t5N-khYDHpI_/edit?usp=sharing&ouid=100251736126192242618&rtpof=true&sd=true) των γονέων/κηδεμόνων τους.